ET Euroopa Liidu Teataja C 418/5

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase muutmistaotluse avaldamine

(2016/C 418/05)

Käesoleva dokumendi avaldamine annab õiguse esitada vastuväiteid vastavalt Euroopa Parlamendi ja nõukogu määruse (EL) nr 1151/2012 (1) artiklile 51.

KAITSTUD PÄRITOLUNIMETUSE / KAITSTUD GEOGRAAFILISE TÄHISE TOOTESPETSIFIKAADI OLULISE MUUDATUSE HEAKSKIITMISE TAOTLUS

Muudatuse heakskiitmise taotlus kooskõlas määruse (EL) nr 1151/2012 artikli 53 lõike 2 esimese lõiguga

„PROSCIUTTO VENETO BERICO-EUGANEO”

ELi nr: PDO-IT-02104 – 18.1.2016

KPN ( X ) KGT ( )

1. Taotlejate rühm ja õigustatud huvi

Consorzio di tutela del Prosciutto Veneto Berico-Euganeo DOP

Asukoht: Piazza V. Emanuele II 3 35044 Montagnana (PD) ITALIA Tel ja faks +39 042982964 E-post: info@prosciuttoveneto.it

Ühendusel Consorzio di Tutela del Prosciutto Veneto Berico-Euganeo D.O.P. on õigus esitada muutmisetaotlus kooskõlas põllumajandus-, toidu- ja metsanduspoliitika ministri 14. oktoobri 2013. aasta dekreedi nr 12511 artikli 13 lõikega 1.

2. Liikmesriik või kolmas riik

Itaalia

3. Tootespetsifikaadi osa, mida muutmine hõlmab

— ☐ Toote nimetus — ☐ Toote kirjeldus — ☐ Geograafiline piirkond — ☒ Päritolutõend — ☒ Tootmismeetod — ☐ Seos piirkonnaga — ☒ Märgistus — ☒ Muu [märgistus, pakendamine, kontrollistruktuur]

4. Muudatus(t)e liik

— ☐ Registreeritud KPNi või KGT tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline — ☒ Sellise registreeritud KPNi või KGT tootespetsifikaadi muudatus, mille koonddokumenti (või sellega võrdväärset) ei ole avaldatud ja mida ei käsitleta määruse (EL) nr 1151/2012 artikli 53 lõike 2 kolmanda lõigu kohaselt väikese muudatusena

5. Muudatus(ed)

Pakendamine

Soovime tühistada kohustuse, et toote konditustamine, tükkideks lõikamine, viilutamine ja eelpakendamine toimuks tootmise geograafilises piirkonnas.

Nimetatud kohustuse tühistamise tõttu tuleb muuta spetsifikaadi B ja C osa järgmisi punkte.

Punkt B.5

Lõiku

„Eespool nimetatud pakendamistegevused tehakse ainult volitatud asutuse otsese kontrolli all ja eranditult koondteksti artiklis 4 ettenähtud tavapärases töötlemispiirkonnas.”

muudetakse järgmiselt:

„Üksteisele järgnevad konditustamise, viilutamise ja eelpakendamise tegevused võib ellu viia väljaspool punktis C.1 nimetatud piirkonda, kuid neid peab kontrollima kontrolliorgan.”

Kõnealuse punkti muutmise tulemusel võib konditustamist, viilutamist ja eelpakendamist teha ka väljaspool piiratud geograafilist piirkonda, tagades samas valdkonna kohta ettenähtud kontrollid.

Volitatud kontrolliorgani kontrollitegevus on põhjendatud asjaoluga, et viilutamisprotseduuride ajal võetakse kaitstud päritolunimetuse märk ära.

Punkt C.2

Lõiku

„Tootmishooned (prosciuttifici) ning viilutamis- ja pakendamishooned peavad asuma punktis C.1 nimetatud piirkonnas, kus peavad toimuma kõik kõnealuses spetsifikaadis ettenähtud tooraine töötlemise etapid.”

muudetakse järgmiselt:

„Tootmishooned (prosciuttifici) peavad asuma punktis C.1 nimetatud piirkonnas, kus peavad toimuma kõik kõnealuses spetsifikaadis ettenähtud tooraine töötlemise etapid.”

Muudatus on kooskõlas punkti B.5 lisatud täpsustustega ning selle eesmärk on lubada teha konditustamise, viilutamise ja eelpakendamise tegevusi ka väljaspool piiratud geograafilist piirkonda, tagades samas valdkonna kohta ettenähtud kontrollid.

Päritolutõend

Pärast pakendamise geograafilise piirkonna nõude kõrvaldamist muudeti spetsifikaadi C ja E osa järgmisi punkte, et kehtestada eeskirjad pakendamise ja toodete kontrollimise kohta ning toodete nõuetekohase identifitseerimise ja jälgitavuse tagamiseks.

Punkt C.8.1

Lõiku

„Selleks et loomakasvataja saaks osaleda kaitstud tootmises, nagu on määratletud koondtekstis, peab (koondtekstis ettenähtud) volitatud asutus olema ta eelnevalt heaks kiitnud ja registreerinud. Selleks esitab loomakasvataja volitatud asutusele spetsiaalse taotluse. Pärast asjaomaste kontrollide tegemist annab kõnealune asutus igale loomakasvatajale tähtnumbrilise tunnuskoodi, mis määratakse kindlaks, kasutades riiklikule kontrolliasutusele teatatud eridirektiivis sätestatud meetodeid, ning eelnevalt nummerdatud ja koodiga varustatud paberdokumendid, mis on vajalikud järgnevalt viidatud sertifikaadi saamiseks.”

muudetakse järgmiselt:

„Igat tootmisetappi kontrollitakse iga sissetuleva ja väljamineva toote registreeringu alusel. Selline jälgimine, samuti loomakasvatajate, tootjate, tapamajade, tükeldamishoonete, puhastajate ja pakendajate registreerimine selleks ettenähtud ja kontrollistruktuuri hallatavates registrites, tootmise ja pakendamise registrite pidamine ning kontrolliorgani õigeaegne teavitamine tootmismahtudest võimaldavad tagada toote identifitseerimise ja jälgitavuse. Kontrollistruktuur kontrollib igat neisse registritesse kantud füüsilist või juriidilist isikut, nagu see on ette nähtud spetsifikaadis ja vastavas kontrollikavas.”

Eelmine säte asendati täielikult uue sättega, et näha ette kõik liha valmistamise valdkonnas kindlaksmääratud kategooriad, nagu need on määratletud sellekohastes õigusaktides.

Punkt E.1.3

Osa täiendati järgmise lõiguga:

„Kinnitustempel: enne soolamist ja pärast seda, kui tootja on kontrollinud värske reietüki vastavust spetsifikaadi nõuetele, peab ta sellele kinnitama järgmistele omadustele vastava metalltempli. Tempel on kaheksanurkne ning sellele on kantud märge „C. VENETO”, töötlemise alguse kuu (rooma numbritega) ja aasta (araabia numbritega). Tempel on hädavajalik valmimise minimaalse kestuse arvutamiseks ja peale selle vastab see tootmise kuupäevale kooskõlas liha sanitaarjärelevalve valdkonna riiklike seadustega. Tempel kinnitatakse selleks ettenähtud vahendiga ja see ei tohi paigalt liikuda.”

Uue lisatud lõiguga nähakse ette, et nõuetele vastav reietükk tuvastatakse kirjeldatud templi abil. Selle protseduuriga tagatakse, et tuvastatakse ainult sellised reietükid, mis vastavad spetsifikaadi nõuetele.

Punkt E.1.9

Osa täiendati järgmise lõiguga:

„Vastavusmärk jääb nähtavale konditustatud singile ja sellest saadud tükkidele.

Vastavusmärki kandvatel sinkidel, mis on ettenähtud viilutamiseks ja eelpakendamiseks, peavad olema järgmised omadused:

— laagerdamine on toimunud vähemalt 14 kuud;

— niiskusmäär on kas 64 % või vähem;

— märgi kinnitamisele esitatud nõuded on pidevalt täidetud ning seega ei ole põhjust toodet pidada tehnoloogilistele, kvaliteedi-, hügieeni- ja sanitaartingimustele mittevastavaks.

Märk kinnitatakse kasutatavatele pakenditele kontrolliorgani järelevalve all nii, et seda ei saa kustutada ega liigutada.

Turustamine

Tükkideks lõikamine, viilutamine ja pakendamine: toodet „Prosciutto Veneto Berico-Euganeo” võib peale selle tervikliku kuju turustada ka konditustatult ning pakendatuna erineva kuju ja kaaluga tükkidena. Sellisel juhul tuleb H osas nimetatud vastavusmärk kinnitada nähtavalt igale tükile.

Toodet „Prosciutto Veneto Berico-Euganeo” võib müüa ka viiludena ning sellisel juhul tuleb märk kinnitada kustutamatult ja liikumatult pakendile.

„Prosciutto Veneto Berico-Euganeo” tükkideks lõikamist, viilutamist ja pakendamist kontrollitakse selleks, et

— tagada, et kaitstud päritolunimetuse puhul kasutatakse juba sertifitseeritud toodet, ning kinnitada jälgitavuse ja päritolutõendi asjaomaste elementide vastavust spetsifikaadi nõuetele;

— kontrollida spetsifikaadi tehniliste ja kvaliteedinõuete jätkuvat täitmist, võimalike kahjustuste puudumist, laagerdamise tingimusi ja aw-väärtust;

— kontrollida, et pakendil on kasutatud kehtivale spetsifikaadile vastavaid märgiseid ja et pakend vastab eranditult kõikidele kaitstud päritolunimetuse kasutamisega seotud eeskirjadele;

— kontrollida, et kaitstud päritolunimetusega viilutatud toote pakendamine hõlmab kogust, mis vastab „Prosciutto Veneto Berico-Euganeo” tegelikult saadaolevale kogusele, ning on selleks otstarbeks sobivalt kindlaks määratud.

Terved konditustamiseks ettenähtud singid saadetakse edasisele töötlemisele koos tootja väljastatud erisertifikaadiga, kus on märgitud kogus ning vastavad teabe- ja tunnuselemendid kooskõlas kaitstud päritolunimetuse kontrollikavaga ning eelkõige:

a) töötlemise alguskuupäev (templi kuupäev);

b) arv ja kaal;

c) tootja kood.

Käitaja, kes viib ellu päritolunimetusega toote konditustamist, viilutamist ja eelpakendamist, peab tegema kontrolliorgani juhiste kohaselt kättesaadavaks protseduuride vastavuse ja asjakohasuse kontrollimiseks vajalikud dokumendid ning teatama samale kontrolliorganile oma pakendaja staatuse, et võimaldada teha kohapealseid kontrolle, mille kulud ta kannab.”

Uue lisatud lõiguga reguleeritakse vastavusmärgi olemasolu konditustamiseks, viilutamiseks ja eelpakendamiseks ettenähtud sinkidel ning sätestatakse viilutamiseks ja eelpakendamiseks ettenähtud sinkide kvaliteedinõuded märgi lisamiseks.

Lisaks täpsustatakse menetlust, mida konditustamist, viilutamist ja eelpakendamist elluviiv käitaja peab päritolutõendi tagamiseks järgima.

Valmistamismeetod

Punkt C.6.4

Lauset

„Loomakasvatustehnikate eesmärk on toota raskeid sigu (selle eesmärgi täitmisel tuleb tagada, et päevane kaalutõus oleks mõõdukas) ning toota EMÜ klassifikatsiooni keskmistele kategooriatele vastavad rümbad.”

muudetakse järgmiselt:

„Loomakasvatustehnikate eesmärk on toota raskeid sigu (selle eesmärgi täitmisel tuleb tagada, et päevane kaalutõus oleks mõõdukas) ning toota Euroopa Liidu keskmistele kategooriatele vastavad rümbad; liidu skaala kategooria „H” (rasked sead) klassid „U”, „R” ja „O”.”

Muudatusega ühtlustatakse spetsifikaat liidus kasutatava sigade rümpade klassifitseerimisskaalaga, mis on sätestatud määruse (EL) nr 1308/2013 IV lisa B osas.

Märgistus

Punkt H.2

Tarbija selguse huvides lisati järgmine vastavusmärgi kujutis:

Punkt H.4

Lauset

„Tempel kinnitatakse enne soolamist ja ainult värsketele reietükkidele, mis on saadud heakskiidetud tapamajadest ja varustatud eelkirjeldatud pitseritega.”

muudetakse järgmiselt:

„Tempel kinnitatakse enne soolamist ja ainult värsketele reietükkidele, mis on saadud heakskiidetud tapamajadest ja varustatud eelkirjeldatud pitseritega (vt punkt E.1.3).”

Viide punktile E.1.3 lisati selleks, et kinnitustempli logo oleks spetsifikaadi tekstis lihtsam leida.

Punkt H.5

Lõiku

„„Prosciutto Veneto Berico-Euganeo” märgistuse eeskirjade puhul ei tohi kõrvale kalduda Itaalia Vabariigi 27. jaanuari 1992. aasta seadusandlikust dekreedist nr 109, milles käsitletakse EMÜ direktiivide ülevõtmist seoses toiduainete märgistuse, esitlemise ja reklaamimisega. Nagu see on nõutud koondtekstis ja kõnealuses spetsifikaadis, kannab „Prosciutto Veneto Berico-Euganeo” järgmisi tähiseid:

a) terviklik konditustamata „Prosciutto Veneto Berico-Euganeo”: — „Prosciutto Veneto Berico-Euganeo” ja selle järel märge „kaitstud päritolunimetus”; — tootmishoone asukoht;

b) konditustatud, terviklik või tükkideks lõigatud „Prosciutto Veneto Berico-Euganeo”: — „Prosciutto Veneto Berico-Euganeo” ja selle järel märge „kaitstud päritolunimetus”; — pakendamishoone asukoht; — tootmiskuupäev, kui punktis H.3 ettenähtud tempel ei ole enam nähtav.

Viilutatud „Prosciutto Veneto Berico-Euganeo” puhul kehtivad lisaks eelnimetatud reeglitele ka volitatud asutuse juhistes sätestatud esitlemise erisätted.”

muudetakse järgmiselt:

„„Prosciutto Veneto Berico-Euganeo” märgistuse eeskirjade puhul ei tohi kõrvale kalduda Itaalia Vabariigi 27. jaanuari 1992. aasta seadusandlikust dekreedist nr 109, milles käsitletakse EMÜ direktiivide ülevõtmist seoses toiduainete märgistuse, esitlemise ja reklaamimisega. Nagu see on nõutud koondtekstis ja kõnealuses spetsifikaadis, kannab „Prosciutto Veneto Berico-Euganeo” järgmisi tähiseid:

a) tervikliku konditustamata „Prosciutto Veneto Berico-Euganeo” märgistus, mis hõlmab vastavusmärki, peab vastama järgmistele nõuetele: — nimetus „Prosciutto Veneto Berico-Euganeo” ja selle järel märge „kaitstud päritolunimetus” peavad olema märgitud märgistuse kõige nähtavamale osale; — kontrolliorgani juures registreeritud tootja ärinimi ja/või registreeritud kaubamärk peavad olema märgitud märgistuse kõige nähtavamale osale; — märgitud peab olema tootja asukoht;

b) konditustatud, pakendatud, tervikliku või tükkideks lõigatud „Prosciutto Veneto Berico-Euganeo” märgistus, mis hõlmab vastavusmärki, peab vastama järgmistele nõuetele: — nimetus „Prosciutto Veneto Berico-Euganeo” ja selle järel märge „kaitstud päritolunimetus” peavad olema märgitud märgistuse kõige nähtavamale osale; — kontrolliorgani juures registreeritud tootja ärinimi ja/või registreeritud kaubamärk peavad olema märgitud märgistuse kõige nähtavamale osale; — märgitud peab olema tootja asukoht; — pakendamishoone asukoht ja tootmiskuupäev, kui punktis H.3 ettenähtud tempel ei ole enam nähtav.

Viilutatud ja eelpakendatud toote korral peavad pakendid (plastpakendid ja/või muud ümbrised) olema läbipaistvast materjalist ja toote säilitamiseks sobivad. Kasutada ei tohi pakendeid, mis koosnevad materjalidest, mis võivad, isegi kaudselt, muuta toote füüsikalis-keemilisi ja organoleptilisi omadusi.

Pakendile kinnitatud märgistus peab asetsema peamise pinna (esikülje) ülemises vasakus nurgas ja peab kandma järgmist teavet:

— kaitstud päritolunimetuse märk, millel on kujutatud Püha Markuse lõvi, mis asub sõna „VENETO” kohal;

— kaitstud päritolunimetuse liidu logo;

— nimetus „Prosciutto Veneto Berico-Euganeo”;

— märge „kaitstud päritolunimetus kooskõlas seadusega nr 628/81 ja määrusega (EÜ) nr 1107/96”;

— märge „sertifitseeritud põllumajandus-, toidu- ja metsanduspoliitika ministeeriumi volitatud kontrolliorgani poolt”.

Iga viilutatud toote pakend peab kandma tehnilise märgise ja/või kaubandusliku märgise sees all paremal pool järgmist teavet:

— tootmisettevõtja (töötlemisettevõtja) või toote viilutanud pakendaja ärinimi;

— tootmis- ja/või pakendamishoone asukoht,

— juhul kui tootja pakendab või turustab, tuleb märkida ka tegeliku tootja kehtiv tunnuskood;

— juhul kui pakendamine toimub mujal kui tootja juures, tuleb nimetada pakendamishoone asukoht.

Võimalik on märkida ainult üks kolmest ülalnimetatud käitajast (tootja; tootja, kes turustab toodet; pakendaja ja/või turustaja), välja arvatud täiendavad viited muudele isikutele.

Tunnuskoodi all peetakse silmas tunnusnumbrit, mille kontrolliasutus annab töötlemisettevõttele punktis C.8.1 viidatud registris registreerimisel.

Tootmisettevõtte ärinime ette võib lisada vaid märked „Tootja:” või „Tootja ja pakendaja:” (itaalia või muus keeles). Muudel juhtudel võib pakendaja, kes ei ole ise tootja, märkida siiski tootja tunnuskoodi koos tootmishoone asukohaga ning lisada oma ärinime ette märke „Pakendaja:” (itaalia või muus keeles).

Punkti a sätteid, milles käsitletakse tervikliku konditustamata „Prosciutto Veneto Berico-Euganeo” märgistust, täiendati sättega, millega nähakse ette vastavusmärgi olemasolu, ning tootjale viitavate märgetega.

Punkti b sätteid, milles käsitletakse konditustatud, tervikliku või tükkideks lõigatud „Prosciutto Veneto Berico-Euganeo” märgistust, täiendati sättega, millega nähakse ette vastavusmärgi olemasolu, ning tootjale viitavate märgetega (tunnuskood).”

Lisati lõik, milles käsitletakse viilutatud ja eelpakendatud toote pakendamise ja märgistamise nõudeid.

Need muudatused on osutunud vajalikuks, et tarbijad tuvastaksid ja tunneksid õigesti ära erinevatel kujudel (terviklik konditustamata, konditustatud terviklik/tükkideks lõigatud, viilutatud ja eelpakendatud) esineva toote.

Pakendamine

Punkt H.6

Pärast lauset

„— keelatud on kasutada kirjeldavaid sõnu, nagu „klassikaline”, „autentne”, „ekstra”, „super”, ja muid müüginimetusega seotud kirjeldusi, teavet ja väiteid, välja arvatud „konditustatud” ja „viilutatud”, samuti muid märkeid, mida siinkohal ei ole konkreetselt sätestatud, piiramata vajalikku kohandamist muude õiguslike nõuetega;”

lisatakse järgmine lause:

„— toote pakendil ja esitlemisel on keelatud kasutada kvaliteedimärkeid, mida ei ole spetsifikaadis ette nähtud, piiramata vajalikku kohandamist muude õiguslike nõuetega;”.

Nende pakendamisele kehtestatud nõuetega tagatakse lõpptarbija parem kaitse, kuna võimaldatakse vältida seda, et müüjad või lõpppakendajad märgivad pakendile või muudele tootega seotud materjalidele ebaõiget ja reguleerimata teavet.

Kontrollistruktuur

G osa

Punktid G.2, G.4 ja G.6 kustutati, punktid G.1, G.3 ja G.5 sõnastati ümber. See muudatus võimaldab ühtlustada spetsifikaati kontrollide valdkonnas määruse (EL) nr 1151/2012 sätetega. Muudatusega kustutakse viited Consorzio di tutela del prosciutto Veneto Berico-Euganeo DOP-le kui volitatud asutusele ja täpsustatakse, et „volitatud asutuse” ja/või „kontrolliorgani” all peetakse silmas asutust, kes kontrollib spetsifikaadi järgimist, nagu see on sätestatud määruse (EL) nr 1151/2012 artiklis 37. Seega muudetakse G osa järgmisi punkte:

„ G.1 Koondteksti artiklis 39 (mis, nagu öeldud eespool, asendab 4. novembri 1981. aasta seadust nr 628) sätestatakse, et järelevalvet ja rakendamiseks vajalikke kontrolle teeb tööstuse, kaubanduse ja käsitööettevõtjate ministeerium koos põllumajanduse ja metsanduse ministeeriumi (ministeerium, mis on praeguseks kaotatud ja mida asendab põllumajandus-, toidu- ja metsanduspoliitika juhtimise ministeerium) ning tervishoiuministeeriumiga, kes kasutavad selleks volitatud asutuse abi. Sama õigusaktiga nähakse ette, et volitatud asutuseks võib määrata tootjate vabatahtliku ühenduse, kui see vastab järgmistele nõuetele: — selle tegevust reguleerib eelnimetatud ministeeriumide heakskiidetud põhikiri; — selle liikmete hulgas on vähemalt 50 % tootjatest, kes on viimase kolme aasta jooksul tootnud vähemalt 50 % kaitstud tootest; — see tagab enda põhikirja ja ülesehituse ning käsutuses olevate rahaliste vahenditega institutsionaalsete tegevuste tõhusa ja erapooletu elluviimise; — järelevalvenõukogu esimehe on ametisse nimetanud tööstuse, kaubanduse ja käsitööettevõtjate minister; — seda juhib juhatus, kuhu kuulub üks liige, kelle on ametisse nimetanud üheskoos Padova, Vincenza ja Verona kaubandus-, tööstus-, käsitöö- ja põllumajanduskojad, ning kolm liiget, kelle on ametisse nimetanud riigi kõige olulisemad põllumajanduslikud ametiorganisatsioonid; — sellel on ametialadevaheline komisjon, kuhu kuuluvad loomakasvatajate, tapamajade ja tootjate esindajad, mis tagab ühenduse organite juures juhendamise ja nõustamise kõikides volitatud asutuse pädevusega seotud valdkondades. Volitatud ametiks määramist taotleb vabatahtlik ühendus, kes peab tõestama esitatud nõuete täitmist. Volitatud asutuse teatud kontrollitegevustele, selle juhatuse võimalikule laialisaatmisele ja määramise tagasivõtmisele kehtivad erinormid sätestatakse koondteksti artiklites 45 ja 46. G.2 Järelevalve eest vastutavad töötajad võivad teha kontrolle ja uurimisi ning nõuda kõikide vajalikuks peetavate dokumentide ja nende koopiate esitamist, sealhulgas haldusrikkumiste ja kuritegude avastamiseks. Nad võivad vabalt siseneda loomakasvatusse, tapamajja ja tootmishoonesse, samuti üksustesse, mis tarnivad kaitstud tootmisega seotud materjale, tooteid ja teenuseid, ning üldreeglina igasse kohta, kus sinki mis tahes alusel toodetakse või levitatakse kas tarbimiseks või turustamiseks. Ühendusele ülesandeks antud järelevalvet korraldavad inspektorid, kellele antakse õiguskaitseametniku tiitel kriminaalmenetluse seadustiku artikli 57 tähenduses pärast seda, kui Padova prefekt on neile andnud eriturvatöötaja tiitli 18. juuni 1931. aasta kuningliku dekreedi nr 773 artiklite 133 ja 138 ning selle määruse kohaselt. Volitatud asutus kuulutab välja eeskirja, mis käsitleb järelvalve eest vastutavaid töötajaid ja koondtekstis sätestatud tegevuseks määratud töötajaid. Töötaja kaotab töösuhte lõppemisel õiguskaitseametniku ja eriturvatöötaja tiitli. Järelevalve eest vastutaval töötajal peab olema volitatud asutuse või muu avaliku haldusasutuse antud isikut tõendav dokument, mille ta esitab iga kord kontrolli tehes. Kui riigi tasandi järelevalveorganid, mis on erinevad volitatud asutusest, avastavad seadusrikkumise, saadavad nad viivitamatult volitatud asutusele edaspidiseks kontrollimiseks aruande koos tõenditega leidude kohta. G.3 Kui tooraine suhtes on kõik kõnealuse spetsifikaadi C osas ettenähtud järelevalve- ja kontrollitegevused üle korratud ja kinnitatud, kehtestab volitatud asutus oma inspektorite abil kontrollirežiimi, mille eesmärk on tagada, et kõik kaitstud tootmises osalevad sidusrühmad järgivad neile kehtivates standardites ja sertifikaatides pandud kohustusi, ning see korraldatakse järgmiselt: G.3.1 — Töötlemise etapi ajal võivad volitatud asutuse inspektorid kontrollida ja analüüsida nii liha kui ka registripidamist ja muude dokumentide nõuetekohasust ning töötlemise viisi vastavust kõnealuse spetsifikaadi ja koondteksti eeskirjadele. — Erimeelsuste korral või kui kontrolli tulemuste saamine võtab aega, märgistavad volitatud asutuse inspektorid toote spetsiaalse tunnusmärgiga. — Ametlik sanitaarjärelevalve eest vastutav loomaarst teeb volitatud asutusele selle taotluse korral kättesaadavaks kõik asutuse dokumendid, mida peetakse oluliseks protseduuride nõuetekohase elluviimise ning kõnealuses spetsifikaadis ja koondtekstis sätestatud nõuete täitmise kontrollimiseks. G.3.2 — Volitatud asutuse inspektor kontrollib iga kord, kui volitatud hoonesse saabuvad „Prosciutto Veneto Berico-Euganeo” tootmiseks ettenähtud värsked reietükid, sanitaaralaseid saatedokumente ja artikli 12 lõikes 4 nimetatud dokumente ning peab silmas järgmist: a) loomakasvatus ja tapamaja, kust reietükk pärit on, vajaduse korral tükeldamishoone ja töötlemishoonesse saatmise kuupäev; b) koondteksti artiklites 8 ja 12 viidatud pitseriga varustatud värskete reietükkide arv; c) muu töötlemise puudumine, välja arvatud külmutamine. — Templi kinnitamiseks värsketele reietükkidele peab tootja seda taotlema volitatud asutuselt, kes kontrollib oma inspektorite abil kõikide protseduuride nõuetekohast toimumist. — Templi kinnitamise eest vastutab tootja ja see tuleb igal juhul teha enne soolamist ning nii, et see oleks kogu aeg nähtaval. — Templil peab olema märgitud töötlemise alguse kuu ja aasta. See kuupäev vastab tootmise kuupäevale kooskõlas liha sanitaarjärelevalve valdkonna kehtivate õigusaktidega. — Volitatud asutuse inspektor keelab templi kinnitamise a) kaitstud tootmiseks ebasobivatele reietükkidele; b) reietükkidele, millel ei ole nõutud dokumente või koondteksti artiklites 8 ja 12 viidatud pitserit; c) reietükkidele, mis on saadud vähem kui 24 tundi või rohkem kui 120 tundi tagasi tapetud sigadelt. — Kui ebasoodsad asjaolud avastatakse hiljem, võtavad volitatud asutuse inspektorid juba kinnitatud templi ära ja koostavad protokolli. — Tootja võib lasta protokolli lisada volitatud asutuse inspektori meetmega mittenõustumise põhjused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. G.3.3 — Koondteksti artiklites 19 ja 41 viidatud tegevuste lõpus koostatakse iga kaitstud tootmiseks ettenähtud partii kohta spetsiaalne protokoll, mis sisaldab järgmisi andmeid: a) sanitaaralase saatedokumendi viide; b) soolamise kuupäev; c) templiga värskete reietükkide koguarv ja -kaal; d) ebasobivaks loetud või vaidlustatud reietükkide koguarv ja -kaal; e) hoones hoitavate templita reietükkide või tagasi tapamajja või muusse hoonesse saadetavate reietükkide koguarv ja -kaal. — Templi kinnitamine peab iga partii kohta selleks ettenähtud registris eristatavalt näha olema. — Protokoll koostatakse kahes eksemplaris, millest ühte hoitakse töötlemishoones ja teist volitatud asutuses. — Tootja võib lasta protokolli lisada volitatud asutuse inspektori meetmega mittenõustumise põhjused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. — Juhul kui uue uuringu lõpul loetakse vaidlustatud reietükid lõplikult kaitstud tootmiseks sobivateks, on asjaomase tegevuse kuupäevaks vaidlustamise kuupäev. Vaidlustamise aluseks olevaid reietükke säilitatakse nii, et volitatud asutus võtab nende muutmise takistamiseks vajalikke ettevaatusabinõusid ja usaldab need töötlemishoones tootja hoole alla. — Kui ta peab seda vajalikuks, võib volitatud asutuse inspektor seejärel märgistada ebasobivad ja sellised reietükid, mille suhtes ei ole vaidlusi, protokollis viidatud spetsiaalse märgisega. G.3.4 — Volitatud asutuse inspektorid on märgi kinnitamise ajal kohal, olles eelnevalt kontrollinud, et järgmised tingimused on täidetud: a) ettenähtud minimaalne laagerdamisaeg on registrite, dokumentide ja templi andmetel möödunud, arvestades sellesse ajavahemikku templi kinnitamise kuu; b) töötlemise nõudeid on järgitud; c) kõnealuses spetsifikaadis ja koondtekstis sätestatud kaubanduslikud omadused on tõendatud; d) analüütilisi näitajaid on järgitud. — Inspektorid teevad kõigepealt piisaval arvul sinkidel torkekatse, et hinnata veenvalt nende kvaliteeti. Vajaduse korral võivad nad toote kontrollimiseks katsetada kuni viit sinki tuhande kohta või murdarvu 1 000-st, mille kulud katab tootja. — Organoleptilisi omadusi hinnatakse kogumina ja kompenseerida võib üksnes väga väikeseid puudujääke. — Märk kinnitatakse mõnikord mitmesse kohta singi kamarale nii, et see jääb nähtavale toote lõpliku kasutamiseni. — Volitatud asutus peab märgi kinnitamise vahendite registrit. Kõik vahendid peavad kandma tootja tunnusnumbrit ja volitatud asutus usaldab need singile märgi kinnitamise ajaks oma inspektoritele, seda võib teha ka tootjate kaudu. — Märgi kinnitamise vahendid peavad kandma ka kontrollitegevusele vastavaid volitatud asutuse ettenähtud erilisi identifitseerimistunnuseid. G.3.5 — Volitatud asutuse inspektor koostab iga märgi kinnitamise kohta protokolli, mis sisaldab järgmisi andmeid: a) märgi kinnitamiseks esitatud sinkide arv; b) töötlemise alguskuupäev; c) viidet selleks ettenähtud registrisse kantud toote tunnusnumbrile; d) märgiga varustatud sinkide koguarv ja seonduvate tegevuste kuupäev; e) kaitstud tootmiseks ebasobivaks loetud sinkide arv; f) selliste sinkide arv, mille suhtes on võimalikke vaidlusi. — Singid, mille suhtes on vaidlusi, säilitatakse ning volitatud asutus võtab kasutamise suhtes ettevaatusabinõusid ja vajaduse korral märgistab need tunnusmärgiga, et takistada nende asendamist ja igal juhul nende muutmist, ning annab need tootja hoole alla. — Tootja, kellele antakse protokolli koopia, võib lasta sellesse lisada oma märkused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. — Kaitstud tootmiseks ebasobivad singid ei tohi enam templit kanda. Tootja võtab selle volitatud asutuse inspektori juuresolekul ära. — Märgi kinnitamine või templi äravõtmine tuleb kanda koondteksti artiklis 18 viidatud selleks otstarbeks loodud registrisse. G.3.6 — Volitatud asutuse inspektorid võtavad märgi ära juhul, kui kontrolli käigus tõestatakse, et see on kinnitatud ebasobivale või tingimustele mittevastavale singile. — Tehtud protseduurid kantakse protokolli, milles on kirjas äravõetud märgiga singi identifitseerimisandmed. — Tootja, kellele antakse protokolli koopia, võib lasta sellesse lisada oma märkused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. G.4 Punktis G.1 märgiti, et ministeeriumid kasutavad järelevalve ja kontrolli tarbeks volitatud asutust, mille moodustab nõutud kvalifikatsiooniga vabatahtlik ühendus. Kehtivate riiklike õigusaktide alusel on volitatud asutuseks Consorzio del prosciutto Veneto Berico-Euganeo, mis on selleks määratud 6. aprilli 1990. aasta ministri dekreediga, mis kuulutati välja kaitseseaduse nr 628/81 kohaselt. Nimetatud dekreet on lisatud kõnealuse spetsifikaadi lisasse nr 12/G. Ühendus täidab praegu volitatud asutuse ülesandeid, sealhulgas koondteksti eeskirjade kohaselt, ning on tõestanud, et ta täidab sätestatud õiguslikke, struktuurilisi, organisatsioonilisi ja esinduslikke nõudeid. Nimelt: — selle tegevust reguleeritakse kõnealuse spetsifikaadi lisasse nr 14/G lisatud põhikirjaga; — selle liikmete hulgas on 100 % tootjatest (vt lisa nr 15/G ühinenud ettevõtjate kohta), kes on viimase kolme aasta jooksul tootnud 100 % kaitstud tootest; — see tagab enda põhikirja ja ülesehituse ning käsutuses olevate rahaliste vahenditega kontrolli ja järelevalve institutsionaalsete tegevuste tõhusa ja erapooletu elluviimise (vt lisa nr 16/G); — see on palunud tööstuse, kaubanduse ja käsitööettevõtjate ministril nimetada ametisse järelevalvenõukogu esimees. G.5 Eelnevast lähtudes on volitatud asutus ja/või heakskiidetud kontrolliorgan kõnealuse spetsifikaadi ja määruse (EMÜ) nr 2081/92 artikli 4 lõike 2 punkti g mõistes järgmine: Consorzio di tutela del prosciutto Veneto Berico-Euganeo DOP Peakontor: Piazza Vittorio Emanuele II 3, 35044 Montagnana (Padova). Ühendus loodi vabatahtlikult 1971. aastal, et kaitsta, välja tuua, kindlustada ja edendada, sealhulgas selle liikmete nimel, sinki, mida on toodetud ja hinnatud juba pikka aega, ent mis vajas siiski sobivat toetust, et kaitsta nii tootjaid kui ka tarbijaid kuritarvituste ja eeskirjade eiramise eest. Sellest möödapääsmatust vajadusest teavitati Veneto maakonda, kes kiitis 15. märtsil 1979 heaks riikliku seaduse ettepaneku, mis edastati seejärel Itaalia parlamendile, kus see võeti vastu ja avaldati 4. novembril 1981 (vt lisa nr 22/G). Ühenduse tegevusega on järgitud ja järgitakse siiani põhikirjas, kehtivates õigusaktides ja koondtekstis kirjeldatud eesmärke. Seda on tunnistanud ja toetanud Itaalia Vabariik, kes on ühendusele eelnimetatud 6. aprilli 1990. aasta dekreediga usaldanud volitatud asutuse järelevalve- ja kontrolliülesanded. Tänu sellele meetmele on ühendus ühtaegu eraõiguslikuks ühenduseks jäädes võtnud endale tööstuse, kaubanduse ja käsitööettevõtete ministeeriumi kontrolli all avaliku ülesande, mida ta viib ellu tervishoiuministeeriumiga konsulteerides ning põllumajandus-, toidu- ja metsanduspoliitika koordineerimiseks. G.6 Kõnealuses spetsifikaadis kirjeldatud erinevate meetmete kogum on vajalik selleks, et määrust (EMÜ) nr 2081/92 järgival tootjal oleks juurdepääs kontrollisüsteemile. Kõnealuses spetsifikaadis ettenähtud kontrollidest tekkivad kulud kannavad tootjad vastavalt koondteksti artiklitele 14 ja 40. Kontrollisüsteemi, formaalseid ja tehnilisi protseduure, kontrollimehhanisme ning nõuete võimalike eiramiste, rikkumiste ja kuritegude avastamise mehhanisme reguleeritakse koondteksti vastavate eeskirjade ning volitatud asutuse kehtestatud ja riiklikule kontrolliametile teatavaks tehtud tehniliste direktiividega. Neid eeskirju kinnitatakse ka käesoleva spetsifikaadi rakendamise teel.”

järgmiselt:

„ G.1 Toote vastavust spetsifikaadile kontrollib kontrolliorgan kooskõlas Euroopa Parlamendi ja nõukogu 21. novembri 2012. aasta määruse (EL) nr 1151/2012 V jaotise I peatüki sätetega. G.2 Kui tooraine suhtes on kõik kõnealuse spetsifikaadi C osas ettenähtud järelevalve- ja kontrollitegevused üle korratud ja kinnitatud, kehtestab volitatud asutus oma inspektorite abil kontrollirežiimi, mille eesmärk on tagada, et kõik kaitstud tootmises osalevad sidusrühmad järgivad neile kehtivates standardites ja sertifikaatides pandud kohustusi, ning see korraldatakse järgmiselt: G.2.1 — Töötlemise etapi ajal võivad volitatud asutuse inspektorid kontrollida ja analüüsida nii liha kui ka registripidamist ja muude dokumentide nõuetekohasust ning töötlemise viisi vastavust kõnealuse spetsifikaadi ja koondteksti eeskirjadele. — Erimeelsuste korral või kui kontrolli tulemuste saamine võtab aega, märgistavad volitatud asutuse inspektorid toote spetsiaalse tunnusmärgiga. — Ametlik sanitaarjärelevalve eest vastutav loomaarst teeb volitatud asutusele selle taotluse korral kättesaadavaks kõik asutuse dokumendid, mida peetakse oluliseks protseduuride nõuetekohase elluviimise ning kõnealuses spetsifikaadis ja koondtekstis sätestatud nõuete täitmise kontrollimiseks. G.2.2 — Volitatud asutuse inspektor kontrollib iga kord, kui volitatud hoonesse saabuvad „Prosciutto Veneto Berico-Euganeo” tootmiseks ettenähtud värsked reietükid, sanitaaralaseid saatedokumente ja artikli 12 lõikes 4 nimetatud dokumente ning peab silmas järgmist: a) loomakasvatus ja tapamaja, kust reietükk pärit on, vajaduse korral tükeldamishoone ja töötlemishoonesse saatmise kuupäev; b) koondteksti artiklites 8 ja 12 viidatud pitseriga varustatud värskete reietükkide arv; c) muu töötlemise puudumine, välja arvatud külmutamine. — Templi kinnitamiseks värsketele reietükkidele peab tootja seda taotlema volitatud asutuselt, kes kontrollib oma inspektorite abil kõikide protseduuride nõuetekohast toimumist. — Templi kinnitamise eest vastutab tootja ja see tuleb igal juhul teha enne soolamist ning nii, et see oleks kogu aeg nähtaval. — Templil peab olema märgitud töötlemise alguse kuu ja aasta. See kuupäev vastab tootmise kuupäevale kooskõlas liha sanitaarjärelevalve valdkonna kehtivate õigusaktidega. — Volitatud asutuse inspektor keelab templi kinnitamise a) kaitstud tootmiseks ebasobivatele reietükkidele; b) reietükkidele, millel ei ole nõutud dokumente või koondteksti artiklites 8 ja 12 viidatud pitserit; c) reietükkidele, mis on saadud vähem kui 24 tundi või rohkem kui 120 tundi tagasi tapetud sigadelt. — Kui ebasoodsad asjaolud avastatakse hiljem, võtavad volitatud asutuse inspektorid juba kinnitatud templi ära ja koostavad protokolli. — Tootja võib lasta protokolli lisada volitatud asutuse inspektori meetmega mittenõustumise põhjused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. G.2.3 — Koondteksti artiklites 19 ja 41 viidatud tegevuste lõpus koostatakse iga kaitstud tootmiseks ettenähtud partii kohta spetsiaalne protokoll, mis sisaldab järgmisi andmeid: a) sanitaaralase saatedokumendi viide; b) soolamise kuupäev; c) templiga värskete reietükkide koguarv ja -kaal; d) ebasobivaks loetud või vaidlustatud reietükkide koguarv ja -kaal; e) hoones hoitavate templita reietükkide või tagasi tapamajja või muusse hoonesse saadetavate reietükkide koguarv ja -kaal. — Templi kinnitamine peab iga partii kohta selleks ettenähtud registris eristatavalt näha olema. — Protokoll koostatakse kahes eksemplaris, millest ühte hoitakse töötlemishoones ja teist volitatud asutuses. — Tootja võib lasta protokolli lisada volitatud asutuse inspektori meetmega mittenõustumise põhjused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. — Juhul kui uue uuringu lõpul loetakse vaidlustatud reietükid lõplikult kaitstud tootmiseks sobivateks, on asjaomase tegevuse kuupäevaks vaidlustamise kuupäev. Vaidlustamise aluseks olevaid reietükke säilitatakse nii, et volitatud asutus võtab nende muutmise takistamiseks vajalikke ettevaatusabinõusid ja usaldab need töötlemishoones tootja hoole alla. — Kui ta peab seda vajalikuks, võib volitatud asutuse inspektor seejärel märgistada ebasobivad ja sellised reietükid, mille suhtes ei ole vaidlusi, protokollis viidatud spetsiaalse märgisega. G.2.4 — Volitatud asutuse inspektorid on märgi kinnitamise ajal kohal, olles eelnevalt kontrollinud, et järgmised tingimused on täidetud: a) ettenähtud minimaalne laagerdamisaeg on registrite, dokumentide ja templi andmetel möödunud, arvestades sellesse ajavahemikku templi kinnitamise kuu; b) töötlemise nõudeid on järgitud; c) kõnealuses spetsifikaadis ja koondtekstis sätestatud kaubanduslikud omadused on tõendatud; d) analüütilisi näitajaid on järgitud. — Inspektorid teevad kõigepealt piisaval arvul sinkidel torkekatse, et hinnata veenvalt nende kvaliteeti. Vajaduse korral võivad nad toote kontrollimiseks katsetada kuni viit sinki tuhande kohta või murdarvu 1 000-st, mille kulud katab tootja. — Organoleptilisi omadusi hinnatakse kogumina ja kompenseerida võib üksnes väga väikeseid puudujääke. — Märk kinnitatakse mõnikord mitmesse kohta singi kamarale nii, et see jääb nähtavale toote lõpliku kasutamiseni. — Volitatud asutus peab märgi kinnitamise vahendite registrit. Kõik vahendid peavad kandma tootja tunnusnumbrit ja volitatud asutus usaldab need singile märgi kinnitamise ajaks oma inspektoritele, seda võib teha ka tootjate kaudu. — Märgi kinnitamise vahendid peavad kandma ka kontrollitegevusele vastavaid volitatud asutuse ettenähtud erilisi identifitseerimistunnuseid. G.2.5 — Volitatud asutuse inspektor koostab iga märgi kinnitamise kohta protokolli, mis sisaldab järgmisi andmeid: a) märgi kinnitamiseks esitatud sinkide arv; b) töötlemise alguskuupäev; c) viidet selleks ettenähtud registrisse kantud toote tunnusnumbrile; d) märgiga varustatud sinkide koguarv ja seonduvate tegevuste kuupäev; e) kaitstud tootmiseks ebasobivaks loetud sinkide arv; f) selliste sinkide arv, mille suhtes on võimalikke vaidlusi. — Singid, mille suhtes on vaidlusi, säilitatakse ning volitatud asutus võtab kasutamise suhtes ettevaatusabinõusid ja vajaduse korral märgistab need tunnusmärgiga, et takistada nende asendamist ja igal juhul nende muutmist, ning annab need tootja hoole alla. — Tootja, kellele antakse protokolli koopia, võib lasta sellesse lisada oma märkused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. — Kaitstud tootmiseks ebasobivad singid ei tohi enam templit kanda. Tootja võtab selle volitatud asutuse inspektori juuresolekul ära. — Märgi kinnitamine või templi äravõtmine tuleb kanda koondteksti artiklis 18 viidatud selleks otstarbeks loodud registrisse. G.2.6 — Volitatud asutuse inspektorid võtavad märgi ära juhul, kui kontrolli käigus tõestatakse, et see on kinnitatud ebasobivale või tingimustele mittevastavale singile. — Tehtud protseduurid kantakse protokolli, milles on kirjas äravõetud märgiga singi identifitseerimisandmed. — Tootja, kellele antakse protokolli koopia, võib lasta sellesse lisada oma märkused ja nõuda kolme päeva jooksul uue tehnilise uuringu elluviimist Parma toidukonservide tööstuse katsekeskuse osalusel, kellel on eksperdi nimetamise õigus. G.3 Eelnevast lähtudes on volitatud asutus ja/või heakskiidetud kontrolliorgan kõnealuse spetsifikaadi ja kehtivate õigusaktide mõistes järgmine: l’Istituto Nord Est Qualità – I.N.E.Q., Via Rodeano 71, 33038 San Daniele del Friuli (Udine), tel +39 432940349, faks +39 432943357, e-post: info@ineq.it”

KOONDDOKUMENT

„PROSCIUTTO VENETO BERICO-EUGANEO”

ELi nr: PDO-IT-02104 – 18.1.2016

KPN ( X ) KGT ( )

1. Nimetus(ed)

„Prosciutto Veneto Berico-Euganeo”

2. Liikmesriik või kolmas riik

Itaalia

3. Põllumajandustoote või toidu kirjeldus

3.1. Toote liik

Klass 1.2. Lihatooted (kuumtöödeldud, soolatud, suitsutatud jne)

3.2. Punktis 1 esitatud nimetusele vastava toote kirjeldus

„Prosciutto Veneto Berico-Euganeo” on laagerdatud toorsink, mida iseloomustab reietüki loomulik välimine kuju, mis tekitatakse poolenisti kokkupressimisega, distaalse osa (jalg) puudumine ning katmata lihaspind, mida on alates reieluupeast (pähkeltükk) kõige rohkem kuus sentimeetrit (lühike trimmimine). Terve konditustamata „Prosciutto Veneto Berico-Euganeo” kaal on 8–11 kg ja konditustamiseks ettenähtud singi kaal ei tohi olla alla 7 kg. Liha on roosat värvi, kergelt marmorjas ning täiesti valge pekiosaga, lõhn on õrn, meeldiv ja aromaatne. Sidumine toimub nööriga, mis viiakse läbi jala ülaosasse tehtava lõhe. Katmata tailihaosa kaetakse teraviljajahust, searasvast või seapekist ning soolast (lubatud lisada pipart) või nendesarnastest ainetest valmistatud kaitsva massiga, kuhu ei tohi lisada säilitusaineid ega värvaineid.

Tootel „Prosciutto Veneto Berico-Euganeo” on pärast valmimist järgmised keemilised ja füüsilised omadused:

— : niiskus : 58–64 % — : naatriumkloriid (sool) : 4–6,8 % — : valgu keemiline indeks : 24–31 %

Toote „Prosciutto Veneto Berico-Euganeo” võib tarbimiseks ringlusesse lasta täielikul konditustamata kujul, konditustatud kujul, tükkideks lõigatuna ja eelpakendatult eri kuju ja kaaluga tükkide või viiludena. Vastavusmärk tuleb kinnitada igale tootetüübile.

Edasiseks viilutamiseks ja eelpakendamiseks ettenähtud singid peavad olema laagerdatud vähemalt 14 kuud ja nende niiskuse määr peab olema 64 % või alla selle.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

Sigade kasvatamisel kasutatav sööt on peamiselt pärit järgmistest maakondadest: Veneto, Lombardia, Emilia Romagna, Umbria ja Lazio. Kogused ja kasutamisviisid erinevad sõltuvalt söötmisperioodidest, mis on seotud loomade vanuse ja kaaluga. Esimese etapi puhul (kaal kuni 80 kg) on ette nähtud kuivaine kasutamine: teravilja kogus mitte vähem kui 45 % kogusöödast, maisisilo kuni 10 %, petipiima kuni 6 liitrit looma kohta, üle 36 °C sulamistemperatuuriga rasvad kuni 2 %, kalajahu ja valgulüsaadid kuni 1 % ratsiooni kuivainesisaldusest.

Teises, see tähendab nuumamisetapis on lubatud teravilja kuivaine kogus vähemalt 55 % kogusöödast; muud ained, nende piirkogused ja söödaratsioonid on üksikasjalikult sätestatud spetsifikatsioonis.

Teraviljapõhist sööta tuleb eelistatavalt anda vedelal kujul (vedelsööt või söödapasta) ja traditsiooniliselt koos vadakuga. Sööda rasvasisalduse suurendamiseks on lubatud kasutada linoolhapet (kuni 2 % kuivsööda kogusest).

Toorained

Elusloomad – toodet „Prosciutto Veneto Berico-Euganeo” toodetakse ainult järgmistes maakondades sündinud, kasvatatud ja tapetud sigadest: Veneto, Lombardia, Emilia Romagna, Umbria ja Lazio.

Nimetusele „Prosciutto Veneto Berico-Euganeo” on alates 1996. aastast kohaldatud määruse (EL) nr 1151/2012 artikli 5 lõike 3 kohast erandit (määruse (EMÜ) nr 2081/92 artikli 2 lõikega 4).

Lubatud on traditsioonilist Large White’i või Landrace’i tõugu puhtatõulised või mittepuhtatõulised loomad ning Itaalia tõuraamatus loetletud parandatud tüübid. Peale selle on lubatud Duroci tõust tulenevad mittepuhtatõulised loomad ja Itaalia tõuraamatus loetletud parandatud tüübid.

Lisaks on lubatud teist tõugu loomad, ristandid ja hübriidid, kui need on aretatud selliste selektsiooni- ja ristamismudelite kohaselt, mis on kooskõlas Itaalia tõuraamatu ettekirjutustega raskete sigade tootmise kohta.

Traditsiooniliselt ei ole igal juhul lubatud sead, kellel esineb vastunäidustatud omadusi, eelkõige stressitundlikkuse suhtes, mida mõõdetakse nüüd objektiivselt ka loomadel pärast tapmist ja laagerdatud sinkidel.

Igal juhul ei ole lubatud loomad, kes ei tooda järgnevalt sätestatud nõuetele vastavaid reietükke, ega puhast Belgia Landrace’i, Hampshire’i, Pietraini, Duroci ja Spotted Polandi tõugu loomad.

Kuldi- ja emiseliha kasutamine on keelatud.

Kasutatud geneetilised tüübid peavad tagama raske kaalu ja suure tootlikkuse, igal juhul peab partii keskmine kaal (eluskaal) olema 160 kg (± 10 %).

Loomakasvatustehnikate eesmärk on toota raskeid sigu, tagades, et päevane kaalutõus oleks mõõdukas. Rümbad peavad kuuluma Euroopa Liidu skaala keskmistesse kategooriatesse: liidu skaala kategooria „H” (rasked sead) klassid „U”, „R” ja „O”.

Tapmise ajal peab sigade tervis olema suurepärane ja nad ei tohi olla alla üheksa kuu vanad.

Värsked reietükid: „Prosciutto Veneto Berico-Euganeo” tootmiseks kasutatavad sea reietükid peavad olema ilma jalata ja kaaluma vähemalt 10 kg (eelistatavalt 10–15 kg); neil peab olema rasvakiht, mille paksus mõõdetuna vertikaalselt reieluupea alt on välimises osas (kamar kaasa arvatud) vähemalt 20 mm, et tagada toote elastsus laagerdamise ajal.

3.4. Täpsustage tootmise erietapid, mis peavad toimuma määratletud geograafilises piirkonnas

Kaitstud päritolunimetuse „Prosciutto Veneto Berico-Euganeo” kõik töötlemise ja tootmise etapid peavad aset leidma punktis 4 viidatud geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Konditustamine, viilutamine ja eelpakendamine võib toimuda ka väljaspool punktis 4 viidatud tootmispiirkonda.

Selleks, et mitte kahjustada toote jälgitavust ja et tagada selle autentsus tarbijate silmis, tuleb tooteid, mida toodetakse märgistatud kamaraga ning konditustatud ja tükkideks lõigatud tervest singist, ning viiludena müüdavaid tooteid juhul, kui märk nende tegevuste käigus kaob, turustada pärast pakendamist sobivates toidupakendites, mis kannavad kaitstud päritolunimetusega toote nimetust ja logo.

Viilutatud ja eelpakendatud toote pakendid (plastpakendid ja/või muud ümbrised) peavad olema läbipaistvast materjalist ja toote säilitamiseks sobivad. Need ei või, isegi kaudselt, muuta toote füüsikalis-keemilisi ega organoleptilisi omadusi.

3.6. Sellise toote märgistamise erieeskirjad, millele registreeritud nimetus viitab

Toodet „Prosciutto Veneto Berico-Euganeo” iseloomustab järgmine märk, mis kinnitatakse jäädavalt singi kamarale:

Tervikliku konditustamata „Prosciutto Veneto Berico-Euganeo” märgistus, mis hõlmab vastavusmärki, peab vastama järgmistele nõuetele:

— nimetus „Prosciutto Veneto Berico-Euganeo” ja selle järel märge „kaitstud päritolunimetus” peavad olema märgitud märgistuse kõige nähtavamale osale;

— kontrolliorgani juures registreeritud tootja ärinimi ja/või registreeritud kaubamärk peavad olema märgitud märgistuse kõige nähtavamale osale;

— märgitud peab olema tootja asukoht.

Konditustatud, pakendatud, tervikliku või tükeldatud „Prosciutto Veneto Berico-Euganeo” märgistus, mis hõlmab vastavusmärki, peab vastama järgmistele nõuetele:

— nimetus „Prosciutto Veneto Berico-Euganeo” ja selle järel märge „kaitstud päritolunimetus” peavad olema märgitud märgistuse kõige nähtavamale osale;

— kontrolliorgani juures registreeritud tootja ärinimi ja/või registreeritud kaubamärk peavad olema märgitud märgistuse kõige nähtavamale osale;

— märgitud peab olema tootja asukoht;

— pakendamishoone asukoht ja tootmiskuupäev, kui enne soolamist tootja kinnitatud tempel ei ole enam nähtav.

Viilutatud ja eelpakendatud toote puhul peab pakendile kinnitatud märgistus asetsema peamise pinna (esikülje) ülemises vasakus nurgas ja kandma järgmist teavet:

— kaitstud päritolunimetuse märk, millel on kujutatud Püha Markuse lõvi, mis asub sõna „VENETO” kohal;

— kaitstud päritolunimetuse liidu logo;

— nimetus „Prosciutto Veneto Berico-Euganeo”;

— märge „kaitstud päritolunimetus”;

— märge „sertifitseeritud põllumajandus-, toidu- ja metsanduspoliitika ministeeriumi volitatud kontrolliorgani poolt”.

Iga viilutatud toote pakend peab kandma tehnilise märgise ja/või kaubandusliku märgise sees all paremal pool järgmist teavet:

— tootmisettevõtja (töötlemisettevõtja) või toote viilutanud pakendaja ärinimi;

— tootmis- ja/või pakendamishoone asukoht;

— juhul kui volitatud tootja pakendab või turustab, tuleb märkida ka ühenduse poolt tootjale antud kehtiv tunnuskood;

— juhul kui pakendamine toimub mujal kui volitatud tootja juures, tuleb nimetada pakendamishoone asukoht.

Võimalik on märkida ainult üks kolmest ülalnimetatud käitajast (tootja; tootja, kes turustab toodet; pakendaja ja/või turustaja), välja arvatud täiendavad viited muudele isikutele.

Tootmisettevõtja ärinime ette võib lisada vaid märked „Tootja:” või „Tootja ja pakendaja:” (itaalia või muus keeles).

Pakendaja, kes ei ole ise tootja, võib siiski märkida ühenduse poolt tootjale antud tunnuskoodi koos tootmishoone asukohaga ning lisada oma ärinime ette märke „Pakendaja:” (itaalia või muus keeles). Nimetust „Prosciutto Veneto Berico-Euganeo” ei tohi mingil juhul kasutada koos kirjeldavate sõnadega, nagu „klassikaline”, „autentne”, „ekstra”, „super”, ja muude müüginimetusega seotud kirjelduste, teabe ja väidetega, välja arvatud märkega „konditustatud” ja „viilutatud”. Toote pakendil ja esitlemisel on keelatud kasutada kvaliteedimärkeid, mida ei ole spetsifikaadis ette nähtud, piiramata vajalikku kohandamist muude õiguslike nõuetega.

4. Geograafilise piirkonna täpne määratlus

„Prosciutto Veneto Berico-Euganeo” tootmise ala on piiratud järgmiste omavalitsusüksuste territooriumiga: Montagnana, Saletto, Ospedaletto Euganeo, Este, Pressana, Roveredo di Guà, Noventa Vicentina, Poiana Maggiore, Orgiano, Alonte, Sossano, Lonigo, Sarego, Villaga, Barbarano Vicentino, mis asuvad Po jõe piirkonnas ning piirkondades, mis asuvad Berici mägede ja Colli Euganei aheliku jalamil Padova, Vincenza ja Verona provintsides Veneto maakonnas Itaalias.

5. Seos geograafilise piirkonnaga

„Prosciutto Veneto Berico-Euganeo” päritolu aluseks on ajalooline, sotsiaalne, inimühiskonna ja põllumajanduse areng nii Po tasandikul, mis on valgala, kus on sigu traditsiooniliselt kasvatatud ja tapetud, kui ka tüüpilises mägipiirkonnas, kus toimub „Prosciutto Veneto Berico-Euganeo” töötlemine, tootmine ja laagerdamine ning mida tänu Berici mägede ja Colli Euganei aheliku vahelisele asukohale ning erilistele keskkonna- ja mikrokliimatingimustele peetakse looduspärandi seisukohast erakordselt huvitavaks kohaks.

Sigade päritoluala, kus toimub nende kasvatamine ja tapmine, on võimaldanud areneda seakasvatusel, mis on oma algsel kujul seotud tammikute ja tammetõrudest koosneva sööda kasutamise ja segasüsteemil põhineva loomakasvatusega tasandikel ja küngastel. Juba üle 50 aasta on see seotud ka piima- ja juustutootmisega ning Po tasandikule ja selles makropiirkonnas asuvatele aladele omase viljakasvatusega.

Seda laadi loomakasvatuse ning suureks kasvuks sobilike seatõugude ja genotüüpide kasutamise tulemusel on tekkinud spetsiifiliste raskete sigade tootmine, millele aitavad kaasa eri piirkondade erinevad traditsioonilised ja mitmekesised liha töötlemise ja säilitamise meetodid.

Laagerdatud toorsingi töötlemine, mida iseloomustab juba pikka aega Veneto kultuuriajalukku kuulunud ja Po tasandiku keldi-langobardi traditsioonidest pärinev oskusteave, on võimaldanud kasutusele võtta järk-järgulised ja looduslikud tootmisviisid, mis on alguse saanud kaugest ajast ja võimaldanud tekkida tootmisel, mis on koondunud haruldastele eriliste keskkonnatingimuste tõttu soodsatele aladele, eelkõige küngastele.

Reietükkide töötlemise erimeetodid, mis põhinevad tootjate oskusteabel ja mis ka praegu on suures osas käsitöö (sh eraldamine, jahutamine, trimmimine, soolamine, poolenisti kokkupressimine, seista laskmine, pesemine, kuivatamine ja laagerdamine) seisnevad reietükkide erinevate nii tai- kui ka pekiosade töötlemises, katmises ja kaitsmises, et tagada liha parem säilimine ja valmimine pikaajalise laagerdamise ajal.

Need erinevatest sotsiaalsetest ja kultuurilistest keskkondadest alguse saanud traditsioonilised töötlemisviisid ning Po tasandikul või selle äärealadel paiknevatele erinevatele mägistele aladele iseloomulikud kliima- ja keskkonnatingimused on aidanud luua Po tasandiku päritolunimetusega sinkide omadused.

Berici mägede ja Colli Euganei aheliku vahel asuvat Veneto ala, mis 1989. aastal nimetati Colli Euganei piirkondlikuks rahvuspargiks, iseloomustavad ilmastiku- ja keskkonnatingimused on aastate jooksul mõjutanud „Prosciutto Veneto Berico-Euganeo” omadusi, määrates kindlaks loomuliku laagerdamise ajavahemikud ja meetodid, mida kasutatakse selle toote tootmises siiamaani. „Prosciutto Veneto Berico-Euganeo” tootmise mikroala paikneb geograafiliselt Veneto maakonna kesk- ja lõunaosas 15 omavalitsusüksuse territooriumil ning selle pindala on vaid 355,63 km2. Berici mägede ja Colli Euganei aheliku vaheline piirkond asub paarikümne kilomeetri kaugusel Alpide eelmäestikust ja Garda järvest ning vaid 45–50 km kaugusel Veneetsia lahest ja seega Aadria merest.

Tootmise tüüpiline geograafiline piirkond hõlmab seega Veneto lähisalpiinset ala, mägede ja tasandike üleminekukohti ning tasandikke. Mägised pinnavormid mõjutavad tuulte teket ja eri alade kliimatingimusi.

Sellest tulenev tasakaalus kliima on sinkide heaks laagerdamiseks optimaalne. Määratletud piirkonna kliima kõigub olenevalt kõrgusest peaaegu mägisest peaaegu merelise kliimani ning seda iseloomustavad tuuled, mis puhuvad nii ida- kui ka põhjakaarest, sealhulgas nn föön ehk soe tuul, mis puhub tasandikule põhjast ja mille olgugi et pehme mõju on tunda peaaegu Veneetsiani. Aadria mere briisid jõuavad mägede puudumise tõttu päeval suures osas tasandikule, kuni lähisalpiinse alani. Ka need tagavad püsiva kerge õhuvahetuse, mis on tüüpiline tervistavatele aladele ja eriti sobilik sealihatoodete valmimiseks. Kirjeldatud tingimusi iseloomustab seega püsiv ja ainulaadne mikrokliima, mis piirdub kõnealuse geograafilise piirkonnaga ja mille tulemusena on tekkinud eriline ja veidi niiske keskkond, mida peetakse singi valmimiseks ideaalseks ning mis tänu mägitaimede, näiteks oliivipuu lõhnadele, tagab muud omadused, mis aitavad suurendada toote tüüpilisi lõhnaomadusi.

Seetõttu peetakse Veneto maakonnas Berici mägede ja Colli Euganei aheliku piirkonda looduspärandi seisukohast erakordselt huvitavaks kohaks. Seda kinnitati 10. oktoobri 1989. aasta piirkondliku õigusakti L.R nr 38 (millega luuakse Colli Euganei piirkondlik rahvuspark) vastuvõtmisega.

Viide tootespetsifikaadi avaldamisele

(Viitemääruse artikli 6 lõike 1 teine lõik)

Praegune valitsus on algatanud riigisisese vastuväidete esitamise menetluse, avaldades Itaalia Vabariigi 5. novembri 2015. aasta ametlikus teatajas nr 258 ettepaneku kaitstud päritolunimetuse „Prosciutto Veneto Berico-Euganeo” tunnustamiseks.

Spetsifikaadi terviktekst on kättesaadav järgmisel veebisaidil: http://www.politicheagricole.it/flex/cm/pages/ServeBLOB.php/L/IT/IDPagina/3335

või

otse põllumajandus-, toidu- ja metsanduspoliitika ministeeriumi veebisaidil (www.politicheagricole.it), klõpsates „Prodotti DOP e IGP” („KPNi või KGT tooted”; ekraanil ülal paremal), seejärel „Prodotti DOP, IGP e STG” („KPNi, KGT või GTE tooted”; ekraanil vasakul) ja lõpuks „Disciplinari di produzione all’esame dell’UE” („ELi läbivaatuseks esitatud spetsifikaadid”).

(1) ELT L 343, 14.12.2012, lk 1.